1.  ปัจจัยความเสี่ยง

1.1 ความเสี่ยงในการประกอบธุรกิจ : การแข่งขัน

  คู่แข่งในตลาด ประกอบด้วย โรงพยาบาลของรัฐ และโรงพยาบาลเอกชน ทั้งนี้ การแข่งขั

นกับโรงพยาบาลของรัฐจะเป็นการเน้นการให้บริการที่รวดเร็วและสะดวกกว่า
การแข่งขันจะรุนแรงระหว่างโรงพยาบาลเอกชนด้วยกัน เพราะมีฐานลูกค้าเดียวกัน
แต่อย่างไรก็ตามก็ไม่ส่งผลกระทบต่อโรงพยาบาลและโรงพยาบาลในเครือ เพราะเหตุผลดังนี้.-

ตัวแปรสำคัญที่เป็นตัวเลือกสำหรับลูกค้าที่มาใช้บริการ คือ ราคาหรืออัตราการรักษาพยาบาล
เนื่องจากภาครัฐมีนโยบายให้แข่งขันเสรี จึงไม่มีการควบคุมราคาค่ารักษาพยาบาล แต่อย่างไรก็ดี
การแข่งขันโดยใช้ราคาเป็นสิ่งจูงใจ ไม่รุนแรง
เนื่องจากตลาดบริการทางการแพทย์มีลักษณะค่อนข้างผูกขาด
และความต้องการบริการทางการแพทย์ยังมีอีกมาก
โรงพยาบาลและโรงพยาบาลในเครือมีต้นทุนยาและเวชภัณฑ์ที่ถูก
จึงสามารถกำหนดราคาค่าบริการอย่างเป็นธรรมไม่เอาเปรียบมากจนเกินไป
ตลอดจนมีการปรับราคาให้สอดคล้องกับสภาพเศรษฐกิจด้วย

ตัวแปรที่สำคัญอีกประการหนึ่งคือ ประสิทธิ์ภาพและความสามารถในการรักษาพยาบาล

โรงพยาบาลและโรงพยาบาลในเครือจึงให้ความสำคัญกับการวินิจฉัยโรคเป็นประการหลัก
ทั้งนี้เพราะชื่อเสียงและภาพพจน์ที่ดีของแพทย์และบุคลากรจะสร้างความประทับใจแก่ลูกค้าและส่งผลเชิงบวกต่อชื่อเสียงของโรงพยาบาล
หากเกิดความผิดพลาดแม้เพียงเล็กน้อย จะกระทบต่อชื่อเสียงของโรงพยาบาลให้เสียหายทันที
Image
ความน่าเชื่อถือในตลาดที่สะสมมานานของโรงพยาบาลและโรงพยาบาลในเครือค่อนข้างเป็นที่ยอมรับในกลุ่มลูกค้าและท้องที่

1.2 ความเสี่ยงในการผลิต : บุคลากรทางการแพทย์ และอุปกรณ์

บุคลากรทางการแพทย์ เป็นหัวใจหลักของธุรกิจโรงพยาบาล
แต่เนื่องจากปริมาณจำนวนที่มีอยู่ในตลาดไม่เพียงพอกับความต้องการของประชาชน
จากข้อมูลล่าสุดของกระทรวงสาธารณสุข ในปี พ.ศ.2542 จำนวนอัตราส่วน แพทย์ : ประชาชน =
1 : 3,395 คน ดังนั้น โรงพยาบาลเอกชนแต่ละแห่งต้องแข่งขันกันตั้งค่าตอบแทนเป็นสิ่งจูงใจ
ซึ่งส่งผลต่อต้นทุนการดำเนินงาน
แต่บุคลากรของโรงพยาบาลส่วนใหญ่จะเป็นทำงานกับโรงพยาบาลตั้งแต่เริ่มก่อตั้ง
และมีส่วนเป็นผู้ถือหุ้นของโรงพยาบาลด้วย ก่อให้เกิดความรู้สึกเป็นเจ้าของ (owner ship)
และซื่อสัตย์ต่อองค์กร นอกจากนี้การที่โรงพยาบาลมีโรงพยาบาลเครือข่าย
ทำให้กลุ่มแพทย์ที่มีอยู่ต้องเวียนไปให้การรักษาพยาบาลโรงพยาบาลในเครือด้วย
ซึ่งนอกจากจะแก้ปัญหาเรื่องบุคลากรแล้ว ยังเป็นการเพิ่มรายได้ให้แก่กลุ่มแพทย์ด้วย ดังนั้น
บริษัทจึงไม่เคยประสบกับปัญหาด้านขาดแคลนบุคลากร

ในส่วนของเครื่องมือแพทย์ ซึ่งเทคโนโลยีมีการปรับปรุงให้ทันสมัยอยู่ตลอดเวลา
ซึ่งโรงพยาบาลก็ต้องปรับเปลี่ยนหรือซื้อเพิ่มให้ทันกับเหตุการณ์
เพื่อเป็นเครื่องช่วยในการรักษาพยาบาลและสร้างภาพพจน์ที่ดี
แต่เนื่องจากโรงพยาบาลมีเครือข่ายหลายแห่ง จึงสามารถใช้ประโยชน์จากเครื่องมือแพทย์ร่วมกันได้

1.3 ความเสี่ยงด้านการบริหารและจัดการ

บริษัทมีโครงสร้างการจัดการโดยกลุ่มคณะกรรมการบริหาร ซึ่งส่วนใหญ่เกือบทั้งหมดจะเป็นแพทย์
และเมื่อผนวกกับประสบการณ์ในการบริหาร
ทำให้สามารถกำหนดนโยบายและแผนการดำเนินงานที่ละเอียดกว่ากลุ่มผู้บริหารซึ่งจบสายธุรกิจเพียงด้านเดียว

นอกจากนี้ บริษัท เป็นบริษัทมหาชน มีการกระจายหุ้นสู่ประชาชน ข้อมูล ณ.2 เม.ย.43
มีจำนวนผู้ถือหุ้นรวม 959 ราย โดยผู้ถือหุ้นรายใหญ่ที่สุด คือ บจก.มหาชัยเวชกรรม จำนวน 40%
จากจำนวนหุ้นทั้งหมด ดังนั้นจึงไม่มีผู้ใดมีอำนาจการผูกขาดการตัดสินใจ การบริหารต่าง ๆ
จึงมีการตรวจสอบโดยกลุ่มผู้ถือหุ้น

1.4 ความเสี่ยงทางการเงิน

  บริษัทมีแหล่งเงินกู้ระยะยาวเป็นเงินบาท กับธนาคารกรุงไทย จำกัด (มหาชน) ที่ผ่านมาผล

ประกอบการสามารถผ่อนชำระหนี้คืนได้ตามเงื่อนไขของธนาคาร ไม่เคยผิดนัดชำระ
และในรอบปีที่ผ่านมา บริษัทไม่ได้มีการขอเพิ่มวงเงินเชื่อระยะยาวกับธนาคาร ดังนั้น
คาดว่าบริษัทจะสามารถผ่อนชำระหนี้คืนธนาคารได้ตามปกติ